**Ministru kabineta noteikumu projekta „Grozījumi Ministru kabineta 2011. gada 7. jūnija noteikumos Nr. 433 „Noteikumi par pieteikumu veidlapām ierakstiem uzņēmumu reģistra žurnālā, masu informācijas līdzekļu reģistrā un arodbiedrību reģistrā un reģistrācijas apliecībām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014. gada 6. martā Latvijas Republikas Saeimā pieņemtais Arodbiedrību likums, kas stāsies spēkā 2014. gada 1. novembrī (turpmāk – Arodbiedrību likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka 2014. gada 1. novembrī, spēkā stājoties Arodbiedrību likumam, spēku zaudēs likums „Par arodbiedrībām”, kā arī tiks izslēgts likuma „Par Latvijas Republikas Uzņēmumu reģistru” 2.9 pants, arodbiedrību reģistrs no 2014. gada 1. novembra vairs nepastāvēs. Arodbiedrību likuma 9. pantā noteikts, ka ziņas par arodbiedrībām no 2014. gada 1. novembra ierakstīs biedrību un nodibinājumu reģistrā. Savukārt Arodbiedrību likuma 2. panta otrā daļa paredz, ka jautājumus, kurus neregulē Arodbiedrību likums, kā arī arodbiedrību statūti, regulē Biedrību un nodibinājumu likums. Ņemot vērā minēto, Ministru kabineta 2004. gada 30. marta noteikumi Nr. 221 „Noteikumi par pieteikumiem ieraksta izdarīšanai biedrību un nodibinājumu reģistrā” šobrīd nesatur pieteikuma veidlapas, kuras būtu izmantojamas arodbiedrību reģistrācijai biedrību un nodibinājumu reģistrā. Līdz ar to arodbiedrību reģistrācijai izmantojamās pieteikumu veidlapas nākotnē tiks apstiprinātas ar Ministru kabineta noteikumiem „Noteikumi par pieteikumu veidlapām ierakstu izdarīšanai biedrību un nodibinājumu reģistrā un arodbiedrību reģistrācijas apliecību paraugu” (turpmāk – Biedrību pieteikumu noteikumi). Šo noteikumu projekts ir izsludināts Valsts sekretāru sanāksmē šā gada 31. jūlijā (VSS-698; prot. Nr. 29 9. §), un pēc stāšanās spēkā aizstās Ministru kabineta 2004. gada 30. marta noteikumus Nr. 221 „Noteikumi par pieteikumiem ieraksta izdarīšanai biedrību un nodibinājumu reģistrā”. Ievērojot iepriekš minēto, nepieciešams precizēt Ministru kabineta 2011. gada 7. jūnija noteikumu Nr. 433 „Noteikumi par pieteikumu veidlapām ierakstiem uzņēmumu reģistra žurnālā, masu informācijas līdzekļu reģistrā un arodbiedrību reģistrā un reģistrācijas apliecībām” (turpmāk – Noteikumi) nosaukumu, kā arī svītrot ar Noteikumiem apstiprinātās pieteikumu veidlapas ierakstiem arodbiedrību reģistrā un arodbiedrību reģistrācijas apliecības paraugu. Ņemot vērā, ka nepieciešamie grozījumi Noteikumos izriet no Arodbiedrību likuma, kas stājas spēkā 2014. gada 1. novembrī, nepieciešams noteikt, ka grozījumi Noteikumos stājas spēkā 2014. gada 1. novembrī. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Uzņēmumu reģistrā jau reģistrētajām arodbiedrībām un arodbiedrībām, kas nākotnē iesniegs pieteikumus ieraksta izdarīšanai biedrību un nodibinājumu reģistrā. Šobrīd Uzņēmumu reģistra vestajā arodbiedrību reģistrā ierakstītas 398 arodbiedrības, kas normatīvajos aktos noteiktajā kārtībā nav izslēgtas no arodbiedrību reģistra. |
| 2. | Tiesiskā regulējuma ietekme uz tautsaimniecību un administratīvo slogu | Atbilstoši Arodbiedrību likumam arodbiedrību reģistrs no 2014. gada 1. novembra vairs nepastāvēs. Tiesiskais regulējums paredz svītrot no Noteikumiem regulējumu par pieteikumu veidlapu ierakstiem arodbiedrību reģistrā un arodbiedrību reģistrācijas apliecības paraugu apstiprināšanu, jo pēc stāšanās spēkā ar Noteikumiem apstiprinātās pieteikumu veidlapas ierakstiem arodbiedrību reģistrā un arodbiedrību reģistrācijas apliecības paraugu apstiprinās Biedrību pieteikumu noteikumi. Ņemot vērā minēto, administratīvais slogs sabiedrības mērķgrupām nemainās. |
| 3. | Administratīvo izmaksu monetārs novērtējums | Ņemot vērā, ka grozījumi Noteikumos nenosaka informācijas sniegšanas pienākumus un tiem nav ietekmes uz administratīvajām izmaksām (naudas izteiksmē), šis anotācijas punkts uz grozījumiem Noteikumos nav attiecināms. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2004. gada 30. marta noteikumos Nr. 221 „Noteikumi par pieteikumiem ieraksta izdarīšanai biedrību un nodibinājumu reģistrā”, lai ar tiem apstiprinātās pieteikumu veidlapas papildinātu ar veidlapām, kas būtu izmantojamas arodbiedrību reģistrācijai atbilstoši Arodbiedrību likuma regulējumam, lai no 2014. gada 1. novembra arodbiedrības varētu tās izmantot, piesakot ierakstus biedrību un nodibinājumu reģistrā, kā arī arodbiedrību reģistrācijas apliecību paraugiem.Šo noteikumu projekts ir izsludināts Valsts sekretāru sanāksmē šā gada 31. jūlijā (VSS-698; prot. Nr.29 9.§) un pēc stāšanās spēkā aizstās Ministru kabineta 2004. gada 30. marta noteikumus Nr. 221 „Noteikumi par pieteikumiem ieraksta izdarīšanai biedrību un nodibinājumu reģistrā” |
| 2. | Atbildīgā institūcija | Tieslietu ministrija, Uzņēmumu reģistrs. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi veikti Arodbiedrību likuma izstrādes gaitā. Sabiedrības pārstāvji – Latvijas Brīvo arodbiedrību savienība (turpmāk – LBAS) – par projekta izstrādes uzsākšanu informēti ar 2012. gada 31. janvāra Ministru kabineta sēdes protokollēmumā (prot. Nr. 6 12. §) ietverto uzdevumu Labklājības ministrijai sadarbībā ar Tieslietu ministriju un LBAS izstrādāt un labklājības ministram līdz 2013.gada 1. februārim noteiktā kārtībā iesniegt izskatīšanai Ministru kabinetā likumprojektu jauna arodbiedrību tiesiskā regulējuma noteikšanai. Attiecīgajā likumprojektā noteikts, ka Uzņēmumu reģistrs no 2014.gada 1.novembra arodbiedrības, to apvienības un patstāvīgās vienības reģistrēs biedrību un nodibinājumu reģistrā. |
| 2. | Sabiedrības līdzdalība projekta izstrādē | Arodbiedrību likuma izstrādē atbilstoši Ministru kabineta uzdevumā noteiktajam līdzdarbojās LBAS, pārstāvot arodbiedrību viedokli. LBAS kā sabiedrības pārstāvis izvēlēta atbilstoši Ministru kabineta uzdevumam, kā arī tāpēc, ka LBAS ir lielākā arodbiedrību apvienība, kas apvieno vislielāko strādājošo skaitu (20 nozaru arodbiedrības un arodbiedrību apvienības) un ir arī Ministru kabineta sadarbības partneris Nacionālajā Trīspusējās sadarbības padomē un tās apakšpadomēs.Arodbiedrību likuma izstrādes gaitā LBAS neiebilda, ka no 2014. gada 1. novembra Uzņēmumu reģistrs arodbiedrību reģistru vairs nevedīs un ka turpmāk arodbiedrības, to apvienības un patstāvīgās vienības tiks reģistrētas biedrību un nodibinājumu reģistrā. |
| 3. | Sabiedrības līdzdalības rezultāti | LBAS kopumā atbalstīja Arodbiedrību likumu un tā turpmāko virzību, tai skaitā to, ka turpmāk arodbiedrības tiks reģistrētas biedrību un nodibinājumu reģistrā. |
| 4. | Cita informācija | Izskatot Arodbiedrību likumu Valsts sekretāru sanāksmē, visas iesaistītās puses (ministrijas, LBAS un Latvijas Darba devēju konfederācija) vienojās par Arodbiedrību likumu un atbalstīja tā turpmāko virzību. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas un institucionālo struktūru. |
| 3. | Cita informācija | Nav. |

*Anotācijas III un V sadaļa – projekts šīs jomas neskar.*

Iesniedzējs:

tieslietu ministrs G. Bērziņš

17.10.2014. 12:52

980

L. Letiņa

67031734, Laima.Letina@ur.gov.lv